CELEX: 62009CN0234
Language: et
Date: 2009-06-26 00:00:00
Title: Kohtuasi C-234/09: Eelotsusetaotlus, mille esitas Vestre Landsret (Taani) 26. juunil 2009 — Skatteministeriet versus DSV Road A/S

29.8.2009   
            
            
               ET
            
            
               Euroopa Liidu Teataja
            
            
               C 205/27
            
         Eelotsusetaotlus, mille esitas Vestre Landsret (Taani) 26. juunil 2009 — Skatteministeriet versus DSV Road A/S
   (Kohtuasi C-234/09)
   2009/C 205/45
   Kohtumenetluse keel: taani
   
      Eelotsusetaotluse esitanud kohus
   
   Vestre Landsret
   
      Põhikohtuasja pooled
   
   
      Kaebuse esitaja: Skatteministeriet
   
      Vastustaja: DSV Road A/S
   
      Eelotsuse küsimused
   
   
               1.
            
            
               Kas nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 204 lõike 1 punkti a ja artikleid 92 ja 96 koosmõjus selle määruse artikli 4 punktidega 9 ja 10 tuleb tõlgendada selliselt, et
               
                           a)
                        
                        
                           tollivõlg tekib juhul, kui volitatud kaubasaatja algatab NCTS-süsteemis transiidiprotseduur selliste kaupade suhtes, mida ei ole olemas ja kui selle tulemusel ei ole võimalik nimetatud protseduuri nõuetekohaselt lõpetada, või
                        
                     
                           b)
                        
                        
                           tollivõlga ei teki, kuna transiidiprotseduur loetakse kohaldatavaks üksnes tegelikult olemas oleva kauba suhtes, mistõttu NCTS-süsteemis vea tõttu algatatud transiidiprotseduur kaupade suhtes, mida tegelikult olemas ei ole, ei too endaga kaasa tollimaksu tasumise kohustust?
                        
                     
         
               2.
            
            
               Kui vastus 1. küsimuse punktile a on jaatav, siis kas nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 4 punktis 10 sätestatud „kauba importi” ja selle määruse artikli 204 lõikes 1 sätestatud „kaupa” tuleb tõlgendada selliselt, et nimetatud mõisted hõlmavad nii tegelikult olemas olevaid kaupu kui ka kaupu, mida olemas ei ole?